ΜΙΑ ΣΕΙΡΑ ΤΟΥ NETFLIX
ΟΘΩΜΑΝΙΚΟ ΚΑΣΤΡΟ ΤΖΙΟΥΡΤΖΙΟΥ, ΒΛΑΧΙΑ
ΙΑΝΟΥΑΡΙΟΣ, 1462
Μοιάζουν με δύο μονάδες γενίτσαρων.
Ίσως τρεις.
Χάμζα Μπέη,
πόσοι Οθωμανοί στρατιώτες στο Τζιούρτζιου;
Ο σουλτάνος έπρεπε να σε είχε σκοτώσει πριν από χρόνια.
Προδότη!
Ο Οθωμανός φίλος μας δεν με συμπαθεί,
αλλά οι άντρες του είχαν την καλοσύνη να μας δώσουν τις ζεστές στολές τους.
Πρίγκιπά μου, θα είμαι μαζί σας μέχρι το τέλος…
μα μόλις περάσουμε τον Δούναβη, δεν υπάρχει γυρισμός.
Σίγουρα θέλετε να το κάνετε;
Με τις νέες στολές μας, οι Τούρκοι θα μας υποδεχτούν με ανοιχτές αγκάλες!
ΟΘΩΜΑΝΙΚΟ ΚΑΣΤΡΟ ΣΤΟ ΤΖΙΟΥΡΤΖΙΟΥ
Τον χειμώνα του 1462,
κατά μήκος μιας διαδρομής στον Δούναβη,
ο θάνατος κάνει την εμφάνισή του.
Ποιος είναι;
Ανοίξτε την πύλη.
Μας καταδιώκει μια ομάδα Βλάχων μισθοφόρων.
Ανοίξτε την πύλη. Είναι διαταγή!
Ανοίξτε την πύλη.
Σκοτώστε τους όλους!
ΚΩΝΣΤΑΝΤΙΝΟΥΠΟΛΗ
4 ΜΗΝΕΣ ΑΡΓΟΤΕΡΑ
Καθώς η μακρόχρονη διαμάχη μεταξύ του Μωάμεθ του Κατακτητή
και του Βλαντ Δράκουλα εντείνεται,
τα πλοκάμια του επερχόμενου πολέμου
φτάνουν ως το άδυτο του χαρεμιού του σουλτάνου.
-Έχουμε μια καλλιτέχνιδα ανάμεσά μας. -Πριγκίπισσα Μάρα.
Ο Μωάμεθ θα φέρει καλλιτέχνες από τη Φλωρεντία να μου μάθουν.
Ίσως μάθεις εσύ κάτι στους Φλωρεντινούς.
Ήρθα για να πω αντίο.
Φεύγω αύριο για το παλάτι του Ματθία Κορβίνου.
Έμαθα ότι ο βασιλιάς της Ουγγαρίας είναι ύπουλος όσο ο πατέρας του,
αλλά χωρίς την ανδρεία του μακαρίτη στη μάχη.
Σύντομα θα δούμε αν έχει τα κότσια για πόλεμο με τον Μωάμεθ.
Όμως, υπάρχει ένα άλλο ζήτημα.
Όσο θα λείπω, θέλω να κοιμάσαι με αυτό κάτω από το μαξιλάρι.
Δεν καταλαβαίνω.
Ο Βλαντ Δράκουλας ζούσε χρόνια στο αυτοκρατορικό παλάτι.
Ίσως έχει φίλους εδώ που είναι απειλή για σένα.
-Μα εγώ… -Μια μέρα θα γίνεις βασιλομήτωρ.
Η πιο ισχυρή γυναίκα της αυτοκρατορίας.
Στοιχηματίζω, οι εχθροί μας δεν έχουν ξαναδεί άλλη σαν εσένα.
Μείνε δυνατή, αγαπητή Γκιουλμπαχάρ,
και έχε τον νου σου.
ΒΟΥΛΓΑΡΙΑ ΜΑΪΟΣ, 1462
Περίπου 540 χλμ. βόρεια,
ο στρατός του σουλτάνου Μωάμεθ Β' συνεχίζει την πορεία προς τη Βλαχία.
Βρίσκονται περικυκλωμένοι από το μακελειό
του Βλαντ Δράκουλα κατά μήκος του Δούναβη,
αλλά δεν βρίσκουν πουθενά τον αγνοούμενο στρατηγό Χάμζα Μπέη.
Το μήνυμα του Άρχοντα Παλουκωτή στον παιδικό του φίλο
είναι γραμμένο με το αίμα χιλιάδων.
"Έλα να με πιάσεις".
Αυτή η ασέβεια ήταν κάτι
που ένας ηγεμόνας σαν τον Μωάμεθ Β' δεν μπορούσε να συγχωρήσει.
Σ' αυτόν τον κόσμο, η φήμη είναι το παν.
Οπότε, από εκεί και πέρα, έγινε πολύ προσωπικό μεταξύ Μωάμεθ και Βλαντ.
Ο Βλαντ Δράκουλας έπρεπε να επιδιώξει μια περιορισμένη ειρήνη με τον Μωάμεθ.
Ίσως μια μείωση στον φόρο.
Αλλά το πρόβλημα με τον Βλαντ Δράκουλα είναι ότι για εκείνον είναι όλα μονομαχία.
Ίσως οφείλεται στα παιδικά του χρόνια,
στη σκληρή ανατροφή, στην ιδέα ότι δεν θα πρέπει να υποχωρείς.
Εγώ εναντίον εκείνου,
άσπρο και μαύρο.
ΣΒΙΣΤΟΒ, ΒΟΥΛΓΑΡΙΑ
Ο Βλαντ έσφαξε αυτούς τους καημένους
για να εντυπωσιάσει τη Βούδα και το Βατικανό
και για να με παρασύρει.
Δεν θα το έκανα ποτέ.
Γι' αυτό θα γίνεις καλύτερος ηγεμόνας από τον Βλαντ.
Όμως, ο Μαχμούντ Πασάς δεν με εμπιστεύεται.
Δύσκολα κερδίζεις την εμπιστοσύνη του.
Να γιατί τον διάλεξα για μεγάλο βεζίρη μου.
Εγώ δεν ήμουν πιστός φίλος και σύμβουλος;
Ναι,
αλλά δυστυχώς έχεις το ίδιο επώνυμο με εκείνον
που ο στρατός μας θέλει να σκοτώσει.
Ο Δούναβης θα ήταν μια γέφυρα μεταξύ των βασιλείων μας, όχι ένα τείχος.
ΑΙΓΑΙΟ 19 ΧΡΟΝΙΑ ΝΩΡΙΤΕΡΑ
Δεν είναι ντροπή η δεύτερη θέση, Βλαντ.
Κέρδισα!
Έκανες ζαβολιά, Μωάμεθ!
Όχι, κέρδισα.
Σου λείπει η Βλαχία;
Όσο τίποτα άλλο.
Μα τώρα έχεις μια ζωή εδώ.
Δεν είναι η δική μου ζωή. Είναι η δική σου.
Μια μέρα, ο κόσμος θα γίνει δικός μας, αδερφέ Βλαντ.
Οι μάχες σου θα είναι και δικές μου.
"Η φωτιά δοκιμάζει τον χρυσό, οι αντιξοότητες δοκιμάζουν τη φιλία".
Ο Βλαντ, μεγαλώνοντας στο παλάτι, γνώρισε τον νεαρό Μωάμεθ Β'.
Οι πρίγκιπες που ήταν παρόντες στην Οθωμανική Αυλή μεγάλωσαν…
ΜΙΧΑΪ-ΦΛΟΡΙΝ ΧΑΣΑΝ ΙΣΤΟΡΙΚΟΣ
με τους κληρονόμους του οθωμανικού θρόνου.
Και μεγάλωσαν σαν αδέρφια.
Κάποιος αναρωτιέται αν σ' αυτήν την εισβολή
οι δύο άντρες σκέφτηκαν τα παιδικά τους χρόνια.
Ίσως αστειεύονταν ή τσακώνονταν μεταξύ τους στο παλάτι της Αδριανούπολης.
"Μια μέρα, όταν θα γίνω σουλτάνος, θα σε κυνηγήσω".
"Μια μέρα, όταν θα γίνω πρίγκιπας, εγώ θα σε κυνηγήσω".
Πρίγκιπα, τα στρατεύματα είναι έτοιμα.
Θα συναντήσουμε τον λόχο του Γκάλες.
Ωραία. Και ο στρατός του σουλτάνου;
Τους παρακολουθούμε;
Ακόμα νότια του Δούναβη, προχωρούν βόρεια.
Τουλάχιστον 100.000 άντρες
και 100 κανόνια.
Έφερε όλη τη δύναμη της αυτοκρατορίας του.
Τώρα με παίρνει στα σοβαρά.
Οι κατάσκοποι να ενημερώνουν ανά ώρα.
Πρέπει να βρούμε το σημείο διέλευσης και να επιτεθούμε όσο είναι εκτεθειμένοι.
Ναι, πρίγκιπα.
Μετά από χρόνια απειλών και προκλήσεων,
οι σύμμαχοι που έγιναν εχθροί θα βρεθούν επιτέλους αντιμέτωποι
σε μια μάχη στις όχθες του ποταμού Δούναβη.
Ο καθένας είναι αποφασισμένος να καταστρέψει τον άλλον.
Ο Μωάμεθ έρχεται επιτέλους.
-Σε υποτιμά. -Όχι.
Με βλέπει ακόμα ως κρατούμενό του…
αλλά μόλις έρθουν οι Ούγγροι,
ο Μωάμεθ θα γονατίσει,
ικετεύοντας για έλεος.
Αν πεθάνω στη μάχη… Άκουσέ με.
Αν πεθάνω στη μάχη, θα έρθουν για σένα οι Τούρκοι.
Όχι.
Θα πέσω στον ποταμό Άρτζες
και θα αφήσω τα ψάρια να με φάνε ως το κόκαλο,
προτού γίνω σκλάβα του σουλτάνου.
Τα μόνα πτώματα στον ποταμό θα είναι του Μωάμεθ και του στρατού του.
Ο Βλαντ Δράκουλας ξεκινάει για τον Δούναβη
στα 190 χιλιόμετρα προς τον νότο,
όπου θα στήσει την άμυνα της Βλαχίας.
Ο στρατός του απαρτίζεται από τους σωματοφύλακές του,
πιστούς βογιάρους και μισθοφόρους.
Είναι λιγότεροι από 30.000,
αλλά ο Βλαντ έχει το πλεονέκτημα της μάχης στην πατρίδα του,
ενάντια σε έναν εχθρό που ξέρει τόσο καλά όσο τον εαυτό του.
Όταν ήταν παιδί στην Οθωμανική Αυλή,
έμαθε πολλά για τους Οθωμανούς. Ήξερε τα πάντα γι' αυτούς.
Ήξερε πώς σκέφτονταν, πώς μαζευόταν ο στρατός τους,
πώς πολεμούσαν.
Και ίσως αυτό να τον οδήγησε στον πόλεμο εναντίον τους,
αλλά ήξερε τι ερχόταν και ήξερε ότι ο στρατός θα ήταν τεράστιος.
Καθώς πλησιάζει η εισβολή στη Βλαχία,
ο Μωάμεθ Β' αντιμετωπίζει την πρόκληση να μεταφέρει 100.000 άντρες, 100 κανόνια
και χιλιάδες άλογα μέσα από τα επικίνδυνα νερά του Δούναβη,
όπου ο Βλαντ Δράκουλας έχει καταστρέψει τα πιο πολλά λιμάνια
και ο στρατός του περιμένει.
Ο Βλαντ ήξερε πότε ο πυρήνας του στρατού θα διέσχιζε τον Δούναβη
και θα έμπαινε στη χώρα του, επειδή, ως στρατιωτικός διοικητής, ήταν καλός.
Ήξερε πώς να κάνει πόλεμο.
Αποδεικνύεται εφιάλτης διοικητικής μέριμνας.
Όταν διασχίζεις ένα ποτάμι σαν τον Δούναβη,
είναι δύσκολο να μεταφέρεις όλα αυτά τα στρατεύματα στην άλλη πλευρά.
Και το πιο σημαντικό, μειώνει την ευελιξία σου.
Πώς διασχίζεις τον Δούναβη;
Το ποτάμι γίνεται όλο και πιο πλατύ και αδιάβατο,
κυρίως σ' αυτό το σημείο.
Έχουμε και το θέμα ότι στις βόρειες όχθες
υπάρχουν οχυρώσεις.
Ο οθωμανικός στρατός πρέπει να σχεδιάσει μια ναυτική αποστολή,
ώστε οι στρατιώτες να μεταφερθούν απέναντι με βάρκες.
Οπότε, τώρα ο Μωάμεθ και οι διοικητές του
πρέπει να βρουν το σωστό σημείο στο ποτάμι,
ενώ συγχρόνως σχεδιάζουν την πορεία για την πρωτεύουσα της Βλαχίας.
ΑΝΑΤΟΛΙΚΑ ΤΗΣ ΝΙΚΟΠΟΛΗΣ, ΒΟΥΛΓΑΡΙΑ
Οπότε, Μπόγκνταν Μπέη,
ο Μαχμούτ Πασάς λέει ότι μπορείς να μας βοηθήσεις
και να μου εγγυηθείς 70 βάρκες και ασφαλές πέρασμα απέναντι.
Ναι, σουλτάνε, θα σας βοηθήσω μετά χαράς.
Αρκεί να με πληρώσετε…
χίλια δουκάτα.
Μπροστά.
Είσαι ψαράς ή ληστής;
Μαχμούντ Πασά, η οικογένειά μου ζει σ' αυτά τα νερά εδώ και 200 χρόνια.
Κανείς δεν τα ξέρει όσο εγώ.
Πεντακόσια τώρα, πεντακόσια όταν περάσουμε.
Σύμφωνοι.
Αν με προδώσεις, Μπόγκνταν Μπέη,
θα σου πάρω το κεφάλι.
Σουλτάνε, αν δεν γυρίσω στο σπίτι με 1.000 δουκάτα,
θα μου πάρει το κεφάλι η γυναίκα μου.
Καθώς ο Μωάμεθ ετοιμάζεται να περάσει στη Βλαχία,
στέλνει τη μητριά του στη Βούδα
για να ανακαλύψει τις προθέσεις
του Ούγγρου βασιλιά Ματθία Κορβίνου,
που λέγεται ότι συμμάχησε με τον Βλαντ Δράκουλα
στον επικείμενο πόλεμο.
Δεν συναντώ συχνά μια πριγκίπισσα σε διπλωματική αποστολή,
πόσο μάλλον τη μητριά του Μεγάλου Τούρκου.
Προτιμώ το "μητέρα".
Ο Μωάμεθ έχει πολλά όπλα στο οπλοστάσιό του.
Λοιπόν,
προσεύχομαι να μην είμαστε στο κατώφλι πολέμου.
Ενώ ο πατέρας μου νίκησε τον σουλτάνο στο Βελιγράδι,
κανείς δεν επιθυμεί άλλη μία σύγκρουση.
Υπάρχουν ψίθυροι ότι ο Πάπας σάς πλήρωσε
για μια εκστρατεία κατά του σουλτάνου
και ότι ο Βλαντ Δράκουλας θα ηγηθεί της μάχης.
Αν είναι αλήθεια, θα ήταν πολύ λυπηρό για τον Μωάμεθ.
Αυτό θα ήταν μια πράξη πολέμου.
Οι φήμες που ενθαρρύνουν τις περιπέτειες του Βλαντ Δράκουλα είναι απλώς αυτό.
Φήμες.
Ο Μωάμεθ θεωρεί ότι αυτή η οικογενειακή υπόθεση
θα διευθετηθεί ανάμεσά τους.
Δεν επιθυμώ να ανακατευτώ σε έναν αδελφικό καβγά.
Ωστόσο, ο σουλτάνος θα έχει πληγωθεί.
Ήταν τόσο κοντά όταν ήταν αγόρια και τώρα είναι
αντίπαλοι.
Αντίπαλοι;
Ο Βλαντ
είναι ένας απελπισμένος πρίγκιπας
που παλεύει να κυβερνήσει ένα υποτελές κράτος.
Ο Μωάμεθ κάποτε θα κυριαρχήσει στον κόσμο.
Ο Μωάμεθ σεβόταν πολύ τη μητριά του
και τη χρησιμοποίησε ως διπλωμάτη.
Πρέπει πάντα να θυμόμαστε
ότι η Μάρα Μπράνκοβιτς προερχόταν από αληθινό αυτοκρατορικό υπόβαθρο.
Δεν έγινε ποτέ μια δευτερεύουσα γυναίκα στο παλάτι.
Αντιθέτως, κινούσε τα πολιτικά νήματα.
Θέλετε να ακούσετε κάτι περίεργο για την κατάκτηση;
Μετά τη μάχη,
όταν έπεσε η Πόλη…
δεν βρήκαν ποτέ το πτώμα του αυτοκράτορα Κωνσταντίνου.
Μόνο τις μοβ παντόφλες του.
Μια αυτοκρατορία 2.000 ετών χάθηκε.
Έτσι απλά.
Ο Θεός μαζί σας.
Με την εισβολή στη Βλαχία να πλησιάζει,
ο Μωάμεθ κι ο στρατός του φτάνουν στο θρυλικό λιμάνι της Νικόπολης
στις αρχές του Ιουνίου του 1462.
3 ΧΙΛΙΟΜΕΤΡΑ ΑΠΟ ΤΗ ΝΙΚΟΠΟΛΗ
Πρίγκιπα Ράντου, τι κάνεις;
Υπάρχει ένα άνοιγμα που ίσως είναι τέλειο για αποβίβαση.
Εκεί πέρα.
Πρίγκιπα, σε παρακαλώ. Άσε με να έρθω μαζί σου.
Όχι. Μείνε εκτός οπτικού πεδίου μέχρι να γυρίσω απόψε.
ΟΘΩΜΑΝΙΚΟ ΑΥΤΟΚΡΑΤΟΡΙΚΟ ΠΑΛΑΤΙ ΚΩΝΣΤΑΝΤΙΝΟΥΠΟΛΗ
Στο μεταξύ, στην οθωμανική πρωτεύουσα,
το όνομα του Βλαντ Δράκουλα αντηχεί στους διαδρόμους του παλατιού,
καθώς φήμες για κατασκόπους και δολοφόνους του φτάνουν στο χαρέμι.
Ποια είσαι εσύ;
Είμαι η Ελένα.
Συγχωρέστε με, σουλτάνα. Έφερα σεντόνια.
Πού είναι η Φάτιμα;
Η Φάτιμα αρρώστησε,
οπότε ανέλαβα τα καθήκοντά της μόνο για σήμερα.
Δεν θα χρειαστώ σεντόνια.
Δεν θα σε χρειαστώ άλλο, Ελένα.
Ναι, κυρία.
Είναι πιθανό ο Βλαντ να είχε κατασκόπους στο οθωμανικό παλάτι
από τότε που ήταν όμηρος.
Ας μην ξεχνάμε ότι η Οθωμανική Αυλή δεν ήταν μόνο Οθωμανοί και Τούρκοι.
Υπήρχαν άτομα από όλη την αυτοκρατορία
ή και πέρα από την αυτοκρατορία.
Όταν υπάρχει εξουσία, κάποιοι άνθρωποι
προσπαθούν να το εκμεταλλευτούν.
Υπήρξαν γυναίκες
που τιμωρήθηκαν
με θάνατο επειδή ήταν κατάσκοποι στο χαρέμι.
Εξακόσια χιλιόμετρα βόρεια του Δούναβη από την πλευρά της Βλαχίας,
ο Βλαντ Δράκουλας ετοιμάζει τον στρατό του για την επικείμενη οθωμανική εισβολή.
Πρίγκιπα, ήρθε ο ανιχνευτής.
Πρίγκιπά μου, σας φέρνω τα κεφάλια των Οθωμανών ανιχνευτών που αιφνιδιάσαμε.
Βάλ' τα σε παλούκια κατά μήκος της όχθης του ποταμού.
Θέλω ο Μωάμεθ να δει κάποια γνωστά πρόσωπα.
Έχουμε νέα;
Ο στρατός του σουλτάνου κινείται πάλι προς τη Νικόπολη.
Όλος ο στρατός;
Ίσως είναι αντιπερισπασμός.
Κράτα την κύρια δύναμη στη Νικόπολη και μοίρασε τους άλλους στη βόρεια όχθη.
Ανυπομονώ να δω τον σουλτάνο να ικετεύει για τη ζωή του!
Θέλω πολύ να τον σκοτώσω για εσάς.
Έχεις πολεμήσει ενάντια στον Μωάμεθ;
Όχι, πρίγκιπα.
Ο Μωάμεθ είναι αδυσώπητος.
Όταν έρθει για σένα, θα ικετεύσεις για τον θάνατό σου,
για να πάψεις να υποφέρεις!
Για να τον νικήσουμε, θα χρειαστεί να δώσουμε όλα όσα έχουμε…
και τη θέληση του Θεού!
Δεν θα ξαναγίνω αιχμάλωτος του Μωάμεθ.
Λύσε με! Είμαι πρίγκιπας!
Σέμσι Πασά! Πού τους πάτε;
ΑΔΡΙΑΝΟΥΠΟΛΗ 18 ΧΡΟΝΙΑ ΝΩΡΙΤΕΡΑ
Πού τους πάτε;
Δεν σε αφορά, πρίγκιπα Μωάμεθ.
-Κοιμήσου. -Μωάμεθ! Σταμάτα τους!
Άσε με να φύγω!
Κάτω τα χέρια σου!
Άσε με να φύγω!
Είσαι στην αυλή του σουλτάνου. Θα ελέγξεις τον εαυτό σου.
Άσε με να φύγω!
Αρκετά!
Ο πατέρας σου
πρόδωσε τον όρκο του.
Ορκίστηκε στις ζωές σας σ' αυτό το παλάτι.
Ένωσε δυνάμεις με τους Ούγγρους και στράφηκε εναντίον μου στη Βάρνα.
Πρίγκιπα Βλαντ!
Πρίγκιπα Ράντου.
Θα εκτελεστείτε.
Σκότωσέ με αν χρειαστεί, σουλτάνε,
αλλά χάρισε τη ζωή στον αδερφό μου.
Άρα έχει μείνει κάποια τιμή στον Οίκο του Δράκουλα;
Ο Σέμσι Πασάς μού λέει ότι είσαι υπερόπτης
και πεισματάρης.
Αλλά έχεις μεγάλη δεξιότητα στο σπαθί.
Τι πρέπει, λοιπόν, να σε κάνω;
Το τίμημα του ελέους μου είναι η αφοσίωση.
Θα είστε υποτελείς της Οθωμανικής Αυλής για πάντα.
Όταν σας ζητηθεί,
θα πάρετε το σπαθί εναντίον των εχθρών μας.
Τώρα, ορκιστείτε
και θα σας χαρίσω τη ζωή.
Το ορκίζομαι, σουλτάνε.
Κι εσύ, Βλαντ;
Κάν' το, Βλαντ!
Σε παρακαλώ!
Διάλεξε προσεκτικά τις επόμενες λέξεις σου, μικρέ.
Έχεις την αφοσίωσή μου, σουλτάνε.
Τι έγινε;
Ο πατέρας μου
μας εγκατέλειψε.
Είμαστε οικογένεια τώρα.
Είμαστε αδέρφια.
Όχι, είμαι αιχμάλωτός σου.
Οι δύο γιοι είναι εγκαταλειμμένοι και ξεχασμένοι από τον Βλαντ Β'.
Το πρόβλημα που γεννάται στον Βλαντ
είναι ότι ξεκινά να μην εμπιστεύεται κανέναν.
Οι Οθωμανοί δεν σκότωσαν τον Βλαντ και τον αδερφό του,
επειδή πίστευαν ότι θα ήταν πιο χρήσιμοι ζωντανοί.
Αν οι Οθωμανοί ήθελαν να βάλουν κάποιον στον θρόνο
κι είχαν δύο υποψήφιους, γιατί να τους σκοτώσουν;
Είναι ψυχροί άνθρωποι.
Παίζουν καιρό αυτό το παιχνίδι.
3 ΧΙΛΙΟΜΕΤΡΑ ΑΠΟ ΤΗ ΝΙΚΟΠΟΛΗ ΣΗΜΕΡΑ
4 ΙΟΥΝΙΟΥ 1462
Ο στρατός του Βλαντ στρατοπέδευσε κάπου εδώ κοντά στο δάσος.
Είναι 3.000, 4.000 άντρες, με κάποιες χιλιάδες ακόμα στον ποταμό.
Δεν είναι πολλοί, αλλά είναι επικίνδυνοι.
Δώσαμε σήμα ότι θα περάσουμε από εδώ.
Είναι ρηχά και το ποτάμι στενεύει.
Θα μας περιμένουν εκεί, θα παραμονεύουν.
Αλλά από εδώ θα περάσουν 5.000 γενίτσαροι και το πυροβολικό
ως πρώτο κύμα επίθεσης με αρχηγό τον Μαχμούντ Πασά.
Ο Μαχμούντ Πασάς προέρχεται από τους γενίτσαρους
και είναι κάποιος που εμπιστεύεται πολύ ο Μωάμεθ.
Είναι πετυχημένος στρατηγός.
Ο Μαχμούντ Πασάς ήταν επίσης πολύ ικανός διοικητής και στρατιωτικός.
Πώς ξέρεις ότι η τοποθεσία είναι ασφαλής;
Πήγα στη στεριά χθες.
Η όχθη του ποταμού είναι επίπεδη, έχει χορτάρι και θα καλύψει το πυροβολικό.
Δεν είδα άντρες του Βλαντ.
Έχουμε 70 μαούνες για να περάσουμε απέναντι.
Πρώτα, ο Μαχμούντ Πασάς και οι γενίτσαροι με τα μισά κανόνια.
Οι μαούνες θα γυρίσουν για τους στρατιώτες και τα όπλα.
Χρειάζεται μυστικότητα και ταχύτητα.
Δεν θα έπρεπε να παρατάξουμε γρήγορα τα όπλα μας στον ποταμό;
Σε διαβεβαιώ, οι δυνάμεις μας θα είναι έτοιμες όταν χρειαστεί.
Σουλτάνε, αυτό θα μας αφήσει εκτεθειμένους ενώ περιμένουμε τους άλλους.
Εσύ και οι γενίτσαροι θα κρατήσετε το σημείο αποβίβασης.
Ελπίζω να σκοτώσω τον προδότη προτού πατήσεις στη Βλαχία.
Σουλτάνε μου.
Το απόγευμα της 4ης Ιουνίου 1462,
ο Μωάμεθ ξεκινά την εισβολή στη Βλαχία.
Πάμε.
Οι πρώτοι Οθωμανοί με βάρκες ξεκινούν για τη βλαχική πλευρά του Δούναβη
αβέβαιοι ως προς το τι τους περιμένει στο σκοτάδι που απλώνεται.
Αν τα ρεύματα είναι ευνοϊκά, θα είναι απέναντι σε μία ώρα.
Καλώς.
Το πέρασμα του Δούναβη θυμίζει την Ομάχα στην απόβαση της Νορμανδίας.
Εβδομήντα μαούνες πεζικού που πλέουν,
σαν αποβατικά που φτάνουν στην παραλία.
Φέρνουν μαζί τους και ελαφρύ πυροβολικό.
Τώρα ο καθένας πρέπει να ξέρει τι πρέπει να κάνει.
Δεν είναι επίθεση για αίμα ή δόξα.
Είναι καλά οργανωμένοι ελιγμοί
για να νικήσουν έναν εχθρό που έχει το πλεονέκτημα του εδάφους,
που έχει αμυντική θέση
και που έχει πολύ βαριά δύναμη πυρός.
Είναι πραγματικά μοντέρνοι στην εφαρμογή της επιστήμης του πολέμου.
Η μηχανική ιδιοφυΐα του Μωάμεθ φαίνεται σε κάθε επίπεδο.
Καθώς τα στρατεύματα του Μωάμεθ πλησιάζουν στα κρυφά,
γίνεται ορατή η βλαχική ακτή.
Ετοιμαστείτε, παιδιά.
Μας ρίχνουν!
Ασπίδες!
Μας περίμεναν.
Ο αδερφός Βλαντ έδειξε πολύ νωρίς το πάνω χέρι.
Τώρα θα το χάσει.
Συνεχίστε!
Συνεχίστε! Πιο γρήγορα!
-Ετοιμάστε τα κανόνια. -Ναι, σουλτάνε.
Ετοιμάστε τα κανόνια!
Πυρ!
Υποτιτλισμός: Γκέλη Τόγια